|  |
| --- |
|  |
| Kontrakt**Indkøb af Sengevasker** |
|   |    |

**Indholdsfortegnelse**

[1 Aftale 5](#_Toc401567379)

[2 Kunden 5](#_Toc401567380)

[3 Leverandøren 5](#_Toc401567381)

[4 Kontaktpersoner 5](#_Toc401567382)

[5 Købers forbehold 6](#_Toc401567383)

[6 Aftalegrundlag 6](#_Toc401567384)

[7 Aftalens omfang 7](#_Toc401567385)

[8 Frister og tidsplan(er) 8](#_Toc401567386)

[9 Pris 9](#_Toc401567387)

[10 Aftalenummer 9](#_Toc401567388)

[11 Fakturering 9](#_Toc401567389)

[12 Betalingsbetingelser og ratebetalingsplan 9](#_Toc401567390)

[13 Sikkerhedsstillelse ved forudbetaling 10](#_Toc401567391)

[14 Garantistillelse i afhjælpningsperioden 10](#_Toc401567392)

[15 Levering 11](#_Toc401567393)

[16 Opstilling og installation 13](#_Toc401567394)

[17 Installationsprøve, modtagekontrol og afleveringsdokumentation 13](#_Toc401567395)

[18 Instruktion og undervisning 16](#_Toc401567396)

[19 Aflevering 16](#_Toc401567397)

[20 Sælgers afhjælpningspligt og ansvar for driftsstabilitet i afhjælpningsperioden 19](#_Toc401567398)

[21 Driftsbetingelser 22](#_Toc401567399)

[22 Service 23](#_Toc401567400)

[23 Reservedele 25](#_Toc401567401)

[24 Software og licenser 26](#_Toc401567402)

[25 Tredjemandsrettigheder 28](#_Toc401567403)

[26 Produktansvar og erstatningsansvar 28](#_Toc401567404)

[27 Ophævelse ved Sælgers misligholdelse 28](#_Toc401567405)

[28 Maksimering af ansvar 29](#_Toc401567406)

[29 Købers misligholdelse 30](#_Toc401567407)

[30 Flytning af udstyr / ændring af installationssted 30](#_Toc401567408)

[31 Sælgers overdragelse af forpligtelser og tilgodehavender 30](#_Toc401567409)

[32 Tavshedspligt 31](#_Toc401567410)

[33 Forsikringsforhold 31](#_Toc401567411)

[34 Sprog 31](#_Toc401567412)

[35 Lovvalg og tvistigheder 31](#_Toc401567413)

[36 Øvrige betingelser 31](#_Toc401567414)

[37 Underskrifter 32](#_Toc401567415)

**Kontraktbilag**

* Kontraktbilag 1 - Kravspecifikation og løsningsbeskrivelse
* Kontraktbilag 2 - Prisliste
* Kontraktbilag 3 - Erklæring om fælles befuldmægtiget og solidarisk, direkte og ubetinget hæftelse
* Kontraktbilag 4 - Indeståelseserklæring
* Kontraktbilag 5 - Vaskemaskinens tekniske specifikationer
* Kontraktbilag 6 - Afleverings- og overtagelsesdokument
* Kontraktbilag 7 - Sikkerhedsstillelse ved forudbetaling
* Kontraktbilag 8 - Garantistillelse i afhjælpningsperioden
* Kontraktbilag 9 - Projektplan

# Aftale

Denne kontrakt vedr. levering af Sengevasker til Sygehus Thy-Mors, Region Nordjylland er indgået på baggrund af tilbudsindhentning med annonceringspligt i henhold til Tilbudsloven, afsnit II, § kapitel 6a.

Kontrakten og indkøbene derunder skal understøtte Kundens overordnede målsætning om at kunne levere behandling på et højt niveau.

Kontrakten fastlægger Parternes indbyrdes rettigheder og forpligtelser i dette samarbejde

# Kunden

Sygehus Thy-Mors

Højtoftevej 2

7700 Thisted

Danmark

v/ Region Nordjylland

Koncern Økonomi – Indkøbskontoret

Niels Bohrs Vej 30

9220 Aalborg Ø

Danmark

# Leverandøren

xx

xx

xx

Telefon: +45
Fax: +45
E-mail:

CVR-NR.

# Kontaktpersoner

## Sælgers kontaktpersoner

xx

Tlf.: +45

E-Mail:

## Købers kontaktpersoner

Teknisk ansvarlig kontaktperson:

Driftsmester Thomas Sandal

Tlf.: +45 976 50196 / 2112 5030

 E-mail: t.sandal@rn.dk

Kommercielt/juridisk ansvarlig kontaktperson:

Udbudskonsulent Nana Louw

Tlf.: +45 9764 8478

E-mail: nalo@rn.dk

# Købers forbehold

Ved eventuelle ændringer i lovgivning eller strukturelle ændringer i organisationen af regionens hospitaler og/eller institutioner som træder i kraft efter aftalens indgåelse, og som medfører væsentlige ændringer i Købers behov for udstyr og leverancer i henhold til aftalen, forbeholder Køber sig ret til at kræve aftalen reguleret/tilpasset/udvidet forholdsmæssigt i overensstemmelse hermed og/eller at opsige leverancer og forpligtelser på de berørte områder med et efter de konkrete omstændigheder passende skriftligt varsel indeholdende dokumentation for det/de indtrufne forhold.

En evt. ændring af aftalen i medfør af ovenstående vil kunne udløse kompensation jf. punkt 19.

Aftalens øvrige bestemmelser vil være gældende også efter ændring i medfør af ovenstående.

Ændringer, der er så omfattende at de ikke kan holdes inden for de udbudsretlige rammer, og derved nødvendiggør et nyt udbud, vil ligeledes kunne udløse kompensation, jf. punkt 19.

Hvis udbuddet vedrørende det af nærværende aftale omfattede udstyr indbringes for Klagenævnet for Udbud eller for domstolene, og Købers beslutning om at tildele Sælger aftalen annulleres, eller aftalen erklæres uden virkning, eller Køber pålægges at bringe aftalen til ophør, er Køber berettiget til at opsige aftalen med det af Klagenævnet for Udbud eller domstolene evt. fastsatte varsel, subsidiært med et efter de konkrete omstændigheder passende varsel alene mod betaling af Sælgers positive udgifter i anledning af opsigelsen (negativ kontraktinteresse).

# Aftalegrundlag

Aftalen består af nærværende dokument samt Kontraktbilag i henhold til Kontraktbilagsoversigten.

Ved evt. modstrid mellem nærværende aftale og tilhørende Kontraktbilag, har aftalen forrang. Ved evt. modstrid mellem Kontraktbilagene, gælder de i den rækkefølge, som de står anført i Kontraktbilagsoversigten.

# Aftalens omfang

Denne aftale omfatter levering og installation af Sengevasker, service mm i henhold til Kontraktbilag 1 – kravspecifikation, Kontraktbilag 2 - Prisliste, samt Kontraktbilag 9 - Projektplan.

## Demontering og bortskaffelse af eksisterende udstyr

Denne aftale omfatter ikke demontering og bortskaffelse af udstyr.

## Yderligere optioner

Nærværende aftale omfatter endvidere:

* Uddannelsesoptioner, jf. Kontraktbilag 1 og punkt 18.
* Serviceoptioner, jf. Kontraktbilag 2 og punkt 22.
* Reservedelsoptioner (tegning af reservedelsforsikringer og køb af reservedele), jf. Kontraktbilag 2 og punkt 23.

## Tekniske og funktionelle specifikationer

De nærmere tekniske og funktionelle specifikationer fremgår af Købers kravspecifikation Kontraktbilag 1. Købers mindstekrav skal til stadighed være opfyldt.

## Mærkning

Det af denne aftale omfattede udstyr, skal være i overensstemmelse med direktiv 98/79/EF af d. 27. oktober 1998 med senere ændringer, jf. bekendtgørelse nr. 1046 af d. 27. december 2002 om medicinsk udstyr, herunder kravet om CE-mærkning, og overholde alle relevante standarder, som vedtaget af den Europæiske Standardiseringsorganisation (CEN) eller Den Europæiske Komite for Elektronisk Standardisering (CENELEC) eller Den Internationale Standardiserings Organisation (ISO).

## Øvrige ydelser i forbindelse med leverancen

I tillæg til det ovenfor specificerede udstyr, er samtlige ydelser og biydelser omtalt i denne aftale med Kontraktbilag indeholdt i leverancen. Indeholdt i prisen jf. punkt 9 er således:

* Sikkerheds- og garantistillelse, jf. punkt 13 og 14.
* Levering på Købers adresse, på det angivne brugssted DDP (INCOTERMS 2010), jf. punkt 15.3.
* Bortskaffelse af emballage, jf. punkt 16.1.
* Montage, installation / tilslutning, jf. punkt 16.
* Validering
* Afprøvning og test af udstyr og installation, herunder interface til og funktion med eksisterende installationer og systemer, jf. punkt 17.
* Modtagekontrol og anmeldelse i henhold til gældende dansk lovgivning for udstyret, jf. punkt 17.2.
* Fuld dokumentation af leverancen, herunder kvalitetssikring af installation mv. jf. punkt 17.4
* Levering af dansk brugsvejledning/brugermanualer, jf. punk 17.4.2.
* Levering af teknisk dokumentation, herunder specifikationer, diagrammer og servicemanual mv., jf. punkt 17.4.4 og punkt 17.4.5.
* Levering af software, softwaremanualer og licenser, jf. punkt 17.4 og punkt 24.
* Basal instruktion af Købers brugere i korrekt betjening og sikker anvendelse af udstyret, jf. punkt 18.1.
* Basal instruktion af Købers tekniske personale i drift- og vedligehold af udstyret, jf. punkt 18.1.
* State-of-the-art garanti jf. punkt 19.1
* 2 års garanti og afhjælpningsperiode svarende til fuld service, inkl. reservedele, jf. punkt 19.
* Telefonsupport jf. punkt 22.3
* Opdatering og opgradering af software, jf. punkt 24.
* Nødvendig rådgivning af Købers tekniske personale ved registrering af udstyr.

## Forskningssamarbejde

Køber kan vælge at ville indgå et forskningssamarbejde med Sælger på det af nærværende aftale omfattede område. Sælger skal være villig hertil. Nærmere vilkår herfor skal aftales parterne imellem.

# Frister og tidsplan(er)

## Levering og montagestart

Køber er klar til at modtage udstyret på det angivne brugssted 1. juni 2015.

Levering foretages iht. Kontraktbilag 9 - Projektplan og efter nærmere aftale, dog indenfor tidsrummet 8:00-16:00 på hverdage. Levering skal ske så betids, at nedenstående frist for ibrugtagning og drift kan overholdes.

## Ibrugtagning og drift

Køber forudsætter at ibrugtagning og fuld drift af udstyret skal kunne ske senest i 1. september 2015

## Justering af tidsplan

Køber forbeholder sig ret til at foretage justeringer af tidsplan. Justeringer af frister, der ikke medfører skærpede tidsmæssige krav overfor Sælger, vil ikke give ret til tidsfristforlængelse og/eller kompensation, se dog punkt 19.

## Detailtidsplan

Sælger skal senest 14 dage efter aftalens indgåelse for installationsstedet levere en detaljeret tidsplan (med udgangspunkt i Kontraktbilag 9) til Købers godkendelse med angivelse af minimum nedenstående milepæle, idet de i angivne frister jf. punkt 15 skal overholdes.

* Produktion (sidste tekniske rettefrist)
* Levering
* Montage / installation / tilslutning
* Installationskontrol
* Modtagekontroller og øvrige tests
* Basal instruktion af Købers brugere i korrekt betjening og sikker anvendelse af udstyret samt basal instruktion af Købers tekniske personale i drift- og vedligehold af udstyret
* Overlevering af fuld afleveringsdokumentation og færdigmelding af leverancen
* Købers overensstemmelsestest af udstyret
* Aflevering og overtagelse
* Ibrugtagning og drift.

# Pris

Alle priser fremgår af Kontraktbilag 2 – Prisliste. Aftalesummen udgør kr. xxxxxxxxxx

Den aftalte pris er fast og anført ekskl. moms, men inkl. evt. øvrige afgifter (told m.v.).

Optioner er prissat separat. Priser for optioner er faste, med mindre mulighed for prisregulering fremgår eksplicit af denne aftale.

# Aftalenummer

Købers sags-/aftalenummer er: ØS-103028-12-LL

Købers aftalenummer og ordrenummer skal anføres som reference på dokumenter og korrespondance vedr. denne aftale.

# Fakturering

**FAKTURA STILES TIL:**

Region Nordjylland

Koncern Økonomi

Niels Bohrs Vej 30

9220 Aalborg Ø

**FAKTURA MÆRKES:** Købsordrenummer

Faktura skal fremsendes elektronisk til EAN lokationsnr.: 5798003281216 med angivelse af dato, varebetegnelse, kvantum, pris og Købers aftalenummer samt installationssted og personreference for den leverance den pågældende faktura vedrører.

# Betalingsbetingelser og ratebetalingsplan

Betalingsbetingelserne er 30 dage netto efter modtagelse af fyldestgørende faktura.

## Betalingsplan 30-40-30

Faktura på 1. rate svarende til 30 % af aftalesummen kan fremsendes ved underskrift af aftale. Betaling er betinget af at Køber, senest samtidig med faktura modtager sikkerhedsstillelse jf. punkt 13.

Faktura på 2. rate svarende til 40 % af aftalesummen kan fremsendes efter godkendt afleveringsforretning jf. punkt 19.

Faktura på 3. rate svarende til 30 % af aftalesummen kan fremsendes efter en 3 måneders driftsperiode, hvor Køber har haft mulighed for at sikre sig at udstyret lever op til den ønskede driftsstabilitet jf. punkt 21.2. Betaling er betinget af at Køber senest samtidig med faktura modtager garantistillelse jf. punkt 14.

# Sikkerhedsstillelse ved forudbetaling

Sælger skal senest samtidig med underskrift af aftalen stille fuld sikkerhed for forudbetaling af 1. rate på 30 % ekskl. moms. Dokumentet sendes til Ordregivers kommercielt/juridisk ansvarlige kontaktperson, jf. punkt 4.2.

Sikkerhedsstillelsen skal udstedes via en anerkendt og for Køber antagelig bank eller kautionsforsikringsselskab og udformes som en anfordringsgaranti i overensstemmelse med Kontraktbilag 7 eller som en deponering i anerkendt pengeinstitut i overensstemmelse med Kontraktbilag 7 alene med den forskel, at bankens erklæring om, at den stiller garanti erstattes med en formulering om, at den har et beløb deponeret og at dette beløb pantsættes til Køber.

Nedenstående betingelser vedrørende sikkerhedsstillelsen gælder for både anfordringsgaranti og deponering.

Sikkerhedsstillelsen skal mærkes med: aftale vedrørende aftalenummer / sagsnummer: ØS-103028-12-LL

Sikkerhedsstillelsen lydende på DKK xxxx skal være affattet således, at Køber på anfordring og uden rettergang kan forlange sikkerhedsstillelsen udbetalt, såfremt Sælger efter Købers opfattelse har misligholdt sine forpligtelser.

Sikkerhedsstillelsen må ikke være tidsbegrænset, men skal være gældende, indtil garantistiller af Køber modtager skriftlig meddelelse om at sikkerhedsstillelsen kan frigives.

Køber frigiver sikkerhedsstillelsen umiddelbart efter godkendt afleveringsforretning på Sælgers skriftlige opfordring.

# Garantistillelse i afhjælpningsperioden

Til sikkerhed for Sælgers forpligtelser i afhjælpningsperioden, skal Sælger stille en anfordringsgaranti for 10 % af aftalesummen ekskl. moms. Dokumentet sendes til Ordregivers kommercielt/juridisk ansvarlige kontaktperson, jf. punkt 4.2.

Garantien skal udstedes via en anerkendt og for Køber antagelig bank eller kautionsforsikringsselskab, forsikringsselskab eller lignende og udfærdiges som en bank- eller forsikringsgaranti i overensstemmelse med Kontraktbilag 8 eller som en deponering i anerkendt pengeinstitut i overensstemmelse med Kontraktbilag 8 alene med den forskel, at bankens erklæring om, at den stiller garanti erstattes med en formulering om, at den har et beløb deponeret og at dette beløb pantsættes til Køber.

Nedenstående betingelser vedrørende garantistillelsen gælder for både anfordringsgaranti og deponering.

Garantistillelsen på DKK xxx skal fremsendes til Køber senest samtidig med faktura for 3. og sidste rate og affattes således, at den udbetales til Køber på anfordring og uden rettergang, såfremt Sælger efter Købers opfattelse misligholder aftalen. Garantien må ikke være tidsbegrænset, men skal være gældende indtil garantistiller fra Køber modtager skriftlig meddelelse om, at garantien kan frigives.

Garantistillelsen frigives endeligt ved afhjælpningsperiodens udløb på Sælgers skriftlige opfordring, under forudsætning af, at der ikke henstår uafhjulpne mangler. I så tilfælde frigives garantistillelsen når de nævnte mangler er afhjulpet.

Den i punkt 14 og nærværende punkt nævnte sikkerhedsstillelse og garantistillelse indebærer ingen begrænsning i Købers adgang til at gøre misligholdelsesbeføjelser gældende overfor Sælger, herunder til at kræve sine tab erstattet.

# Levering

Levering skal ske efter anvisning af Købers teknisk/klinisk ansvarlige kontaktperson på det angivne installationssted, i henhold til Kontraktbilag 9 – Projektplan.

## Kvalitetssikring, test og dokumentation af leverancen

Alle leverancer skal kvalitetssikres, testes og dokumenteres i henhold til gældende lovgivning og alle relevante standarder.

Kvalitetssikring og test af leverancen skal gennemføres og dokumenteres i et sådan omfang og form, at alle installationer og alt udstyr er behørigt og forskriftsmæssig dokumenteret samt således, at alle testprocedurer og målinger er entydigt reproducerbare hos Køber. Alt nødvendigt udstyr til gennemførsel og efterprøvning af kvalitetssikring og tests skal efterfølgende stilles til rådighed for Køber.

Al dokumentation herunder afleveringsdokumentation skal overdrages til Køber elektronisk senest når leverancen færdigmeldes.

## Adgang til løbende dokumentation

Det kan påregnes, at Køber eller dennes repræsentant evt. vil føre tilsyn med produktion, installation og test. Sælger skal på opfordring stille alle nødvendige oplysninger til rådighed og således give mulighed for at Køber eller dennes repræsentant kan følge projektets fremdrift på tæt hold.

## Leveringsbetingelser

DDP, Delivered Duty Paid i henhold til INCOTERMS 2010, på Købers adresse på det angivne installationssted.

Risiko for udstyr anses dog først for at være overdraget til Køber, når der er afholdt godkendt afleveringsforretning jf. punkt 19.

Ansvar og risiko i forbindelse med tyveri, brand- og vandskade samt anden hændelig undergang bæres af Køber fra leveringstidspunktet efter fysisk levering på det af Køber anviste sted.

## Leveringsadresse/installationssted

Sygehus Thy-Mors

Højtoftevej2

7700 Thisted

## Intern transportvej

Sælger har haft mulighed for at få den interne transportvej på hospitalet anvist af Købers teknisk ansvarlige kontaktperson på leveringsadressen. Se tillige vedlagte Udbudsbilag 4

## Installationsstedet

Sælger har haft mulighed for at få det angivne installationssted fremvist af Købers teknisk ansvarlige kontaktperson og / eller har modtaget fyldestgørende tegningsmateriale over installationsstedet, tekniske installationer og evt. planlagte bygningsændringer. Se tillige vedlagte Udbudsbilag 5

## Bygningsændringer af installationsstedet

Såfremt installationen af vaskemaskinen kræver ændringer af installationer og/eller bygningskonstruktioner på installationsstedet, så finansieres disse af Region Nordjylland. Evt. ændringer, aftales i samarbejde med Sygehus Thy-Mors

## Manglende kendskab til de faktiske forhold

Sælger erklærer med underskrivelse af nærværende aftale, at være gjort bekendt med de faktiske fysiske rammer for leverancen, herunder adgangsforhold til og installationsforhold på installationsstedet, og at disse er fundet tilstrækkelige med de ændringer, som er anført i punkt 15.7.

Sælgers manglende kendskab til de faktiske fysiske rammer og forhold, herunder adgangsforhold og installationer, kan således ikke begrunde fravigelse af betingelser og vilkår anført i nærværende aftale med Kontraktbilag, ligesom Sælger ikke kan rejse krav om yderligere betaling, tidsfristforlængelse eller andet på dette grundlag.

## Sælgers accept af installationsstedet

Det påhviler Sælger 10 dage forud for leverancen at kontrollere og skriftligt godkende, at installationsstedet er i overensstemmelse med de aftalte konditioner for levering og installation af udstyret.

Finder Sælger ikke installationsstedet i overensstemmelse med de aftalte konditioner, skal Sælger straks give Køber skriftlig besked herom, med angivelse af hvilke forhold der ikke er i overensstemmelse med aftalegrundlaget.

## Sælgers afvisning af levering

Såfremt Køber ikke har bragt de af Sælger påpegede forhold i orden inden den aftalte leveringsdato jf. punkt 8, er Sælger berettiget til at afvise at foretage levering.

Vælger Sælger alligevel at foretage levering, sker det på Sælgers risiko.

Kan Sælger med gyldig grund afvise at foretage levering, kan Sælger hæve aftalen under de i punkt 29 angivne betingelser.

# Opstilling og installation

Opstilling og installation af udstyret skal forestås af Sælger og skal foretages af fagligt uddannet personale, udføres fagligt korrekt i henhold til aftalen og i prima håndværksmæssig kvalitet samt således at en høj hygiejnestandard kan opretholdes.

Opstilling og installation skal ud over at være i overensstemmelse med aftalen overholde gældende lovgivning, samt alle forskrifter og bekendtgørelser for de pågældende fagområder og det leverede udstyr.

Sælger kompenseres direkte omkostninger som måtte følge af evt. skærpede myndighedskrav i perioden fra aftale indgåelse til godkendt afleveringsforretning.

Kræver opstilling, installation og tilslutning i øvrigt særlig certificering, skal Sælger oplyse Køber herom forud for leverancen og på forespørgsel fremsende den fornødne dokumentation for den pågældende certificering til Køber. Er der særlige sikkerhedsmæssige forhold at tage i betragtning, er Køber berettiget til at kræve speciel mærkning.

Installation og tilslutning er inkl. alle fremføringer fra udstyret til tilslutningspunkt(er) for de afsatte tekniske installationer på installationsstedet.

## Emballage og affaldshåndtering

Sælger er ansvarlig for, at emballage bortskaffes miljømæssigt forsvarligt straks efter levering og udpakning af udstyret.

## Udførelse af opgaver på Købers leveringsadresse

Sælger skal påse at levering, opstilling og installation samt bortskaffelse af emballage og affaldshåndtering i øvrigt sker med mindst mulig gene for patienter, personale og den daglige drift på leveringsadressen.

Udførelse af opgaver på Købers leveringsadresse skal som udgangspunkt foretages i Købers normale åbningstid.

Såfremt Køber vurderer, at ovenstående ikke i rimelig grad bliver overholdt, forbeholder Køber sig ret til at indskrænke tidsrummet hvori disse opgaver kan udføres, uden at dette dermed giver Sælger mulighed for tidsfristforlængelse og /eller kompensation.

# Installationsprøve, modtagekontrol og afleveringsdokumentation

## Sælgers kontrol og test af installationen

Sælgers installation af udstyret afsluttes med en installationsprøve, herunder men ikke begrænset til fuld efterprøvning af alle fabrikstests, som skal dokumentere, at maskinel og systemprogrammel er klar til påbegyndelse af Købers overensstemmelsestest. Installationsprøven skal dokumenteres i en installationsrapport og i øvrigt være designet med henblik på at facilitere Købers efterfølgende overensstemmelseskontrol.

Sælgers kontrol og test af udstyr skal følge producentens krav og anbefalinger, samt procedurer knyttet hertil og i øvrigt være i overensstemmelse med og efterleve de kvalitetssikrings- og testprincipper, som er anført i Sælgers tilbud.

Sælger er ansvarlig for afholdelse af installationsprøven, herunder evt. omkostninger forbundet hermed.

Ingen gennemgang, kommentering eller godkendelse fra Køberens side af nogen art kan tages som udtryk for en ændring af de krav, der stilles i kravspecifikationen. En afvigelse fra kravspecifikationen accepteres kun såfremt Køber har fremsat skriftligt ønske herom og efterfølgende skriftligt og med underskrift har accepteres Sælgers vilkår for at foretage denne ændring.

## Modtagekontrol

Det forudsættes, at Sælger på Købers vegne opnår godkendt modtagekontrol, som forudsætning for efterfølgende afleveringsforretning.

Modtagekontrollen skal omhandle alle sikkerhedsmæssige aspekter som Køber anser som værende væsentlige, herunder men ikke begrænset til mekanisk og elektrisk sikkerhedskontrol iht. gældende lovgivning.

Modtagekontrollens udførelse og resultater skal endvidere være i overensstemmelse med Sundhedsstyrelsens bekendtgørelser og vejledninger for det pågældende udstyr.

Modtagekontrol gennemføres af Sælger i tæt samarbejde med og efter retningslinjer fastsat af Købers Ansvarlige kemiker/biolog eller anden bemyndiget person.

Overholder modtagekontrollen ikke de stillede krav og tolerancer, anses det som en væsentlig mangel.

Sælger afholder alle omkostninger ved modtagekontrollen, herunder alle evt. gebyrer til myndigheder o.lign.

## Afleveringsdokumentation

Inden aflevering kan finde sted, skal det i nærværende punkt 17.3. nævnte materiale foreligge. Alt materiale skal være på dansk. Dog accepteres tekniske manualer, servicemanualer og softwaremanualer på engelsk.

Al afleveringsdokumentation skal overdrages til Køber senest når leverancen færdigmeldes, jf. punkt 19.

### Installationsrapport

Ved installationens afslutning skal al kvalitetssikring og samtlige krævede tests, jf. punkt 15.1, 17.1, 17.2 og 17.3 dokumenteres i en installationsrapport. Denne rapport skal også indeholde oplysninger om det anvendte måleudstyr og -procedurer med en kopi af de seneste kalibreringscertifikater mv.

### Brugsvejledning

Brugsvejledning skal være udarbejdet på dansk og skal være udformet og udarbejdet med henblik på at:

* tilsikre korrekt og optimal betjening, samt sikker anvendelse af udstyret.
* forebygge fejlagtig anvendelse som kan skade udstyret
* tage størst mulig hensyn til bruger, patienter og tredjemand.
* få i øvrigt fejlfrit udstyr til at fungere i overensstemmelse med den tiltænkte anvendelse.

### Daglig drifts- og vedligeholdelsesmanual

Den daglige drifts- og vedligeholdelsesmanual skal være udarbejdet på dansk og skal instruere i daglig rengøring, vedligehold og service, således at udstyret med gennemførsel af de beskrevne procedurer bevarer sin fulde funktionalitet og kan betjenes korrekt og sikkert for både brugere og patienter

Den daglige drifts- og vedligeholdelsesmanual kan være en del af brugsvejledningen.

### Servicemanual

Servicemanualer skal være udarbejdet på dansk eller engelsk og indeholde alle kontrolmålingsprocedurer, serviceanvisninger samt justerings- og vedligeholdelsesanvisninger nødvendig for at forestå den fulde service af udstyret.

Servicemanualen skal i omfang og indhold svare til den information producenten stiller til rådighed for Sælgers egne serviceteknikere.

### Tekniske manualer og Softwaremanualer

De tekniske manualer skal være udarbejdet på dansk eller engelsk og omfatte specifikationer på komponentniveau inkl. diagramtegninger mv.

Softwaremanualer skal ligeledes være udarbejdet på dansk eller engelsk.

Tekniske manualer og softwaremanualer skal i omfang og indhold svare til den information producenten stiller til rådighed til Sælgers egne teknikere.

## Opdatering af dokumentation

Sælger er forpligtet til at holde manualer og anden dokumentation ajour ved at Køber uopfordret og systematisk får alle servicemeddelelser og opdateringer af dette materiale tilsendt straks ved frigivelse.

Sælger forpligter sig endvidere til straks at ændre dokumentationen, såfremt Sælger bliver gjort opmærksom på fejl eller mangler.

Ved opdateringer eller opgraderinger af udstyret eller den installerede software skal fuld dokumentation herfor medfølge.

Teknisk dokumentation skal være tilgængelig for Køber i hele udstyrets levetid, dog maksimalt 10 år.

## Rettigheder til manualer

Den ovenfor krævede dokumentation betragtes som en del af leverancen, idet Sælger dog stadig har ophavsretten m.m. knyttet til dokumentationen. Køber skal have fuld dispositionsret over dokumentationen, der skal forefindes på Købers adresse.

# Instruktion og undervisning

Leverancen omfatter basal instruktion af Købers brugere og teknikere, samt undervisning af Købers brugere og tekniske personale iht. Sælgers tilbud.

I forbindelse med afleveringsforretningen skal der udarbejdes en liste over hvilken uddannelse/instruktion, der er afholdt, hvilken uddannelse/instruktion, der udestår samt en forventet plan for afvikling af det resterende uddannelse/instruktionsforløb.

Det forventes endvidere, at Sælger yder den nødvendige undervisning ved alle de fremtidige opdateringer og opgraderinger af software og hardware, der leveres i henhold til punkt 7, samt forestår en grundig vejledning af brugerne i kvalitetssikringsprogrammer og tests.

## Basal instruktion af Købers brugere og teknikere

Sælger skal uden vederlag afholde instruktion i nødvendigt omfang for Købers brugere i korrekt betjening og sikker anvendelse af udstyret, herunder gennemgang af emnerne i brugsvejledningen jf. punkt 17.3.2.

Sælger skal uden vederlag afholde instruktion i nødvendigt omfang for Købers teknikere i daglig drift og vedligehold af udstyret, herunder men ikke begrænset til gennemgang af:

* Det leverede udstyrs konstruktion og opbygning.
* Hvilke dele som bør / skal rengøres og vedligeholdes, samt relevante procedurer herfor.
* Instruktionen i den daglige drifts - og vedligeholdelsesmanual jf. punkt 17.3.3.
* Instruktionen i servicemanualen jf. punkt 17.3.4.
* Procedure for servicetilkald og procedure for bestilling af reservedele.

Instruktion af Købers brugere og teknikere skal afholdes på Købers lokaliteter efter nærmere aftale.

# Aflevering

Aflevering af leverancen sker, når udstyret er opstillet, installeret og afprøvet på det korrekte installationssted og Købers teknisk/klinisk ansvarlige kontaktperson på leveringsadressen sammen med Sælger har kvitteret herfor på vedlagte afleveringsdokument Kontraktbilag 6 efter iagttagelse af nedenstående afleveringsprocedure.

Ved afleveringen overgår ansvaret for leverancen til Køber.

## State-of-the-Art garanti ved aflevering

Sælger forpligtiger sig til, på tidspunktet for afleveringsforretningen, at levere state-of-the-art udstyr, funktionalitet og software omfattende alle enheder i aftalen. Det vil sige, at hvis nyere udgaver af nogen hardware, nogen software, nye funktionaliteter af f.eks. postprocessing, netværkskommunikation og lignende bliver kommercielt tilgængelige, og bliver kategoriseret som standardbestykning for fremtidige udgaver af den tilbudte model, type eller serie af udstyr med tilhørende komponenter og software, i perioden fra aftaleunderskrivelse til tidspunkt for aftalt afleveringsforretning, skal disse vederlagsfrit tilbydes Køber.

Sælger skal navnlig vederlagsfrit tilbyde versioner, som Sælger på tidspunktet for afleveringsforretningen markedsfører som erstatning for den version af en komponent eller funktionalitet, der er beskrevet i Sælgers tilbud.

Køber er ikke forpligtet til at acceptere dette tilbud.

Hvis den tilbudte/installerede model/type/serie ikke længere er kommercielt tilgængelig på tidspunktet for afleveringsforretning, vil udstyret ikke kunne betragtes som state-of-the-art.

## Indkaldelse til afleveringsforretning

Når udstyret er monteret, installeret og afprøvet, skal Sælger overdrage den fulde dokumentation af leverancen til Køber og efterfølgende færdigmelde leverancen.

Herefter skal Køber inden for de 15 efterfølgende arbejdsdage indkalde til afleveringsforretning, hvortil Sælger er forpligtet til at møde.

Møder Sælger ikke til afleveringsforretningen, må han tage Købers konklusioner og vurderinger for gyldige.

## Købers overensstemmelseskontrol

I den mellemliggende periode fra færdigmelding af leverancen til gennemførsel af afleveringsforretning har Køber mulighed for at anvende udstyret til kontrol af overensstemmelse med Købers krav og Sælgers dokumentation og specifikationer, herunder (men ikke begrænset til):

* Kontrol af at de sikkerhedsmæssige forskrifter er opfyldt.
* Gennemførelse af performance tests blandt andet med henblik på eftervisning af Sælgers apparaturspecifikationer.
* Gennemgang af anlægget med henblik på at konstatere, om øvrige tekniske og kvalitetsmæssige specifikationer er opfyldt.
* Kontrol af leverancens overensstemmelse med kravspecifikationer.
* Kontrol af overensstemmelse mellem leverance og kvalitetssikringsdokumentation i øvrigt.
* Klinisk afprøvning (ikke produktion).

Overensstemmelseskontrollen tilrettelægges som en prøve, hvor udstyrets og programmellets funktion kontrolleres enkeltvist og integreret i relation til kravspecifikation, systembeskrivelse og dokumentation.

Præcision for de enkelte komponenter vil blive estimeret efter en valideringsprotokol og sammenholdt med Sælgers metodespecifikationer.

I det omfang det er nødvendigt, stiller Sælger måleudstyr, fantomer samt kyndig operatør til rådighed vederlagsfrit.

Sælger skal uden unødigt ophold påbegynde udbedring af fejl og mangler, såfremt Køber finder sådanne under denne kontrol.

Når Sælger har dokumenteret at samtlige mangler er afhjulpet, har Køber yderligere 15 arbejdsdage til at gennemføre en fornyet overensstemmelseskontrol.

Købers anvendelse af udstyret til gennemførsel af test og kontrol af overensstemmelse med Købers krav og Sælgers dokumentation og specifikationer medfører ikke, at ansvar og risiko for udstyret overgår til Køber jf. punkt 19.4.

## Gennemførelse af afleveringsforretning

Ved afleveringsforretningen udfærdiges vedlagte afleverings- og overtagelsesdokument med eventuel mangelliste. Dokumentet underskrives af Køber og Sælger, der hver opbevarer et eksemplar heraf.

Leverancen anses for at være afleveret, og risikoen overgået til Køber, når afleveringsforretningen har fundet sted, med mindre der ved denne er påvist væsentlige mangler ved leverancen. Væsentlige mangler foreligger navnlig, hvis følgende forhold ikke er opfyldt:

* Den fulde leverance skal være korrekt leveret, monteret og tilsluttet.
* Der skal foreligge godkendt modtagekontrol/medicoteknisk kontrol iht. gældende lovgivning.
* Der skal være gennemført mekanisk og elektrisk sikkerhedskontrol iht. gældende lovgivning.
* Funktionstest af og med grænseflader til øvrige installationer og systemer, herunder remote adgang skal være gennemført med fuldt tilfredsstillende resultat.
* Afprøvning og test af leverancen iht. til udbudsmateriale kravspecifikationen og Sælgers tilbud skal være gennemført og behørigt dokumenteret med fuldt tilfredsstillende resultat.
* Godkendt validering skal være gennemført.
* Den fulde afleveringsdokumentation for leverancen, herunder kvalitetssikring af installation, dokumentation af test og afprøvninger mv. skal være overdraget til Køber senest samtidig med, at leverancen færdigmeldes.
* Købers brugere skal have modtaget den fornødne basale instruktion i korrekt betjening og sikker anvendelse af udstyret.
* Minimum ét hold af Købers brugere skal have modtaget applikationstræning.
* Købers overensstemmelseskontrol skal være gennemført med fuldt tilfredsstillende resultat.
* Der skal være gennemført godkendt klinisk afprøvning.
* Købers tekniske personale skal have modtaget den basale instruktion i daglig drift og vedligehold af udstyret (kan fraviges efter aftale).

Såfremt leverancen er behæftet med væsentlige mangler, eller summen af uvæsentlige mangler samlet set af Køber vurderes væsentlige, er Køber berettiget til at afvise aflevering, indtil afhjælpning af disse forhold er sket.

Er der påvist væsentlige mangler, afholdes en ny afleveringsforretning, når Sælger har givet Køber skriftlig meddelelse om, at manglerne er afhjulpet.

Sælger afholder egne omkostninger i forbindelse med gennemførsel af afleveringsforretningen og dertil krævede tests jf. punkt 17 og punkt 19.3.

Tager Køber hele leverancen eller dele deraf i brug ***til produktion/i klinisk drift*** før afleveringstidspunktet uden forudgående aftale med Sælger, overgår ansvaret for leverancen eller de ibrugtagne dele til Køber fra ibrugtagningstidspunktet. Afhjælpningsperioden regnes ligeledes fra dette tidspunkt.

## Uenighed omkring aflevering

Hvis Køber og Sælger ikke kan opnå enighed om Købers ret til at afvise aflevering, er parterne enige om at lade en upartisk opmand udmeldt af Voldgiftsinstituttet i København til endeligt at afgøre spørgsmålet. Udgifterne forbundet hermed afholdes af den part, afgørelsen går imod.

Tvister om forståelsen og fortolkningen af aftalen samt andre juridiske spørgsmål i øvrigt kan ikke afgøres af den af udpegede, sagkyndige person.

## Forsinket aflevering

Køber anser enhver forsinkelse for væsentlig. Såfremt Sælger må forudse en forsinkelse i leveringen, skal Sælger straks give skriftlig meddelelse til Køber med angivelse af såvel årsag til forsinkelsens opståen som forventet varighed/omfang af forsinkelsen.

Ved forsinket aflevering, der bevirker at ibrugtagningsfristen ikke kan overholdes, jf. punkt 8.1 og 8.2, ifalder Sælger dagbod. Det gælder dog ikke, hvis forsinkelsen skyldes force majeure såsom strejke, statsindgreb, krig eller naturkatastrofer, med mindre Sælger kunne eller burde kunne forudse situationen.

Bærer Køber ensidigt ansvaret for at afleveringsforretningen ikke kan gennemføres inden den aftalte ibrugtagningsfrist efter at Sælger har færdigmeldt leverancen rettidigt jf. punkt 19.2, kan Sælger efter den aftale ibrugtagningsfrist kræve at få 2. rate udbetalt jf. punkt 12.1 mod fuld sikkerhedsstillelse jf. punkt 13. Køber betaler Sælgers dokumenterbare omkostninger forbundet hermed.

## Opgørelse af dagbod ved forsinket aflevering

Såfremt Sælger jf. punkt 19.6, kan gøres ansvarlig for forsinket aflevering, vil bodens størrelse blive opgjort i forhold til Sælgers skønsmæssige andel i overskridelsen i henhold til nedenstående:

De første 30 dage den ønskede dato for ibrugtagning og drift jf. punkt 8.2, overskrides, vil dagboden blive opgjort iht. til nedenstående:

(1 promille af aftalesummen) x (antal arbejdsdages forsinkelse)

Overskrides den ønskede dato for ibrugtagning og drift jf. punkt 8.2, med mere end 30 dage vil dagboden herefter blive opgjort iht. til nedenstående:

(2 promille af aftalesummen) x (antal arbejdsdages forsinkelse)

# Sælgers afhjælpningspligt og ansvar for driftsstabilitet i afhjælpningsperioden

Afhjælpningsperioden er fastsat til 24 måneder regnet fra godkendt afleveringsforretning jf. dog punkt 20.2, punkt 20.3, punkt 20.4 og punkt 20.5.

Såfremt der i afhjælpningsperioden opstår eller konstateres fejl og mangler, er Sælger pligtig til straks at udbedre alle fejl og mangler uden udgift for Køber. Undtaget herfra er afhjælpning af fejl og mangler, der skyldes forhold for hvilke Køber bærer risikoen.

Der foreligger en mangel, såfremt Sælger og Sælgers ydelser ikke opfylder de i aftalen fastsatte krav eller de af Sælger givne garantier. Der foreligger endvidere en mangel, hvis den leverede dokumentation ikke opfylder kravene i aftalen.

Udbedringen indbefatter identifikation af fejl, anvisning til Køberen om mulighed for omgåelse af fejlen, således at driften forstyrres mindst muligt, samt rettelse af fejlen/reparation uden ugrundet ophold.

En del af mangeludbedringen består i på skrift at dokumentere udbedringen. Denne dokumentation indgår herefter som en del af det samlede dokumentationsmateriale for leverancen.

Fejlretning og reparationer skal i afhjælpningsperioden udføres hos Køber, med mindre andet aftales, og være påbegyndt inden for den garanterede responstid jf. punkt 21.5.

Såfremt Sælger ikke kan afhjælpe fejl og/eller mangler ved det leverede udstyr, således at dette opfylder det for udstyret anførte specifikationer, er Køber berettiget til at få de fejl- og/eller mangelbehæftede produkter ombyttet med tilsvarende fabriksnye.

Alt udstyr, reservedele og delkomponenter udskiftet i afhjælpningsperioden er omfattet af 24 måneders garanti fra udskiftningstidspunktet.

Undlader Sælger, på trods af skriftlig anmodning herom, at opfylde sine afhjælpningsforpligtelser i henhold til nærværende bestemmelser, er Køberen berettiget til efter forudgående eller samtidig meddelelse til Sælger at lade den nødvendige udbedring udføre for Sælgers regning.

## Driftsstabilitet i afhjælpningsperioden

I hele afhjælpningsperioden skal Købers driftsbetingelser, herunder driftsstabilitet og garanteret responstid være overholdt jf. punkt 21.

Det forudsættes endvidere, at Køber i hele afhjælpningsperioden ikke stilles ringere, end hvis der var tegnet en fuldt dækkende serviceaftale med forebyggende vedligehold og vederlagsfri afhjælpning jf. niveau 4, Kontraktbilag 1 og 2), samt fuldt dækkende reservedelsforsikring jf. Kontraktbilag I.

## Prøveperiode

De første 3 måneder efter godkendt afleveringsforretning betragtes som prøveperiode, hvor Køber har mulighed for at sikre sig, at de ønskede driftsbetingelser overholdes. Overholdes driftsbetingelserne ikke, jf. punkt 21, i denne prøveperiode, forlænges afhjælpningsperioden med 3 måneder og en ny prøveperiode vil begynde.

Overholdes driftsstabiliteten ikke i prøveperioden kan Køber endvidere kræve bod som kompensation for driftstab jf. punkt 20.3.

Overholdes driftsstabiliteten i de første 3 måneder, indgår disse måneder som en del af afhjælpningsperioden.

## Driftsstabilitet / oppetid i afhjælpningsperioden (ekskl. prøveperioden)

Hvis driftsstabiliteten på noget tidspunkt i afhjælpningsperioden kommer under den garanterede driftsstabilitet opgjort over en 3 måneders periode, jf. punkt 21.2, forlænges den fri afhjælpningsperiode med 30 dage for hvert procentpoint, den opgjorte driftsstabilitet er mindre end den garanterede driftsstabilitet.

Køber kan endvidere kræve bod som kompensation for driftstab for hvert procentpoint den opgjorte driftsstabilitet over en 3 måneders periode er mindre end den garanterede driftsstabilitet jf. punkt 20.3, punkt 21.2 og punkt 21.3.

## 2 års afprøvning og -gennemgang af udstyret

Sælger er forpligtet til skriftligt at indkalde Køber til en 2 års afprøvning og mangelgennemgang af udstyret ved afhjælpningsperiodens udløb. Afprøvning og mangelgennemgang skal varsles i rimelig tid og afholdes senest 1 måned før afhjælpningsperiodens udløb.

Omfang af afprøvning og mangelgennemgang skal afspejle samtlige tests og kontroller i forbindelse med afleverings- og overtagelsesproceduren. I forbindelse med afprøvning og mangelgennemgang kan paradigma for afleverings- og overtagelsesdokument Kontraktbilag 6 benyttes.

De tekniske krav og resultater ved afprøvning og mangelgennemgang skal være i overensstemmelse med de resultater, som blev opnået i forbindelse med overtagelsestesten. I det omfang det er nødvendigt, stiller Sælger måleudstyr, fantomer samt kyndig operatør til rådighed.

Såfremt der konstateres fejl og mangler ved afprøvningen og gennemgangen, er Sælger forpligtet til straks og vederlagsfrit at foretage afhjælpning.

Når manglerne skriftligt er dokumenteret afhjulpet overfor Køber, indkalder Sælger til en fornyet afprøvning og mangelgennemgang.

Afhjælpningsperioden ophører først, når afprøvning og mangelgennemgang er gennemført uden mangler, og begge parter har skrevet under herpå.

Undlader Sælger at indkalde til en 2 års afprøvning og gennemgang af udstyret fortsætter afhjælpningsperioden trods 24 måneders periodens udløb til en afprøvning gennemføres.

## Sælgers afhjælpningspligt ud over 24 måneder

Såfremt udstyr eller dele heraf viser sig at være defekt på grund af konstruktionsfejl, udstrækkes Sælgers afhjælpningspligt til den tid, hvori udstyret har brugsværdi for Køber – dog højest 10 år efter udstyrets levering/godkendt afleveringsforretning.

Sælger er i hele udstyrets levetid, dog maksimalt 10 år, pligtig til vederlagsfrit at udføre modifikationer og foretage opdateringer, som af sikkerhedsmæssige grunde måtte være nødvendige og/eller krævet af myndigheder.

Sælger er ligeledes forpligtet til vederlagsfrit at udføre modifikationer og opdateringer som måtte kræves af producenten i hele udstyrets levetid, dog maksimalt 10 år.

# Driftsbetingelser

## Købers produktions- /åbningstid

Udstyret skal være driftsklart i hele Købers normale produktions-/åbningstid som er mandag til fredag kl. 08:00 til 16:00, dog ekskl. helligdage.

## Driftsstabilitet / oppetid

Driftsstabilitet er vigtig for Køber. I afhjælpningsperioden, og så længe Køber efterfølgende måtte ønske at opretholde en serviceaftale, skal Sælger garantere en driftsstabilitet på mindst 95 % opgjort over en 3 måneders periode 4 gange årligt.

## Beregning af driftsstabilitet / oppetid

Oppetid måles for udstyret som helhed for det enkelte installationssted. Leverandøren er forpligtet af den i tilbuddet angivne oppetid. Måling af oppetid sker indenfor den primære driftstid, som er hverdage kl. 08.00 – 16.00. Oppetiden måles pr. kvartal.

Nedetid regnes fra det tidspunkt, hvor kunden retter henvendelse til leverandøren vedrørende manglende tilgængelighed for en eller flere maskiner og indtil maskinerne erklæres driftsklare igen. Reparationstid er den tid, indenfor den aftalte drifts tid, hvor udstyret ikke kan anvendes til fejlfri driftsafvikling på grund af fejl i udstyr og/eller programmel

Nedetid som følge af følgende forhold, betragtes ikke som nedetid i forhold til oppetidsberegninger:

* 1. Aftalt nedetid
	2. Nedetid, der anvendes til opdatering, fejlretning, forebyggende vedligehold og lignende
	3. Force majeure situationer
	4. Forhold kunden er ansvarlig for, eller bærer risikoen for

Oppetidsprocenten opgøres for den primære driftstid ved at dividere oppetiden med driftstiden og multiplicere med 100. Såfremt oppetiden for den primære driftstid i tre på hinanden følgende kvartaler har været under det i Kontraktbilag 1 angivne, betragtes det som værende væsentlig misligholdelse af kontrakten.

Beregning af reparationstid begynder, når Sælger underrettes om driftsstoppet, og slutter når udstyret atter overlades til Køber i funktionsdygtig stand. Er der indgået partnerskabsaftale, hvor hospitalets eget personale indgår i fejlsøgning og eventuelt fejlretning, påbegyndes beregning af reparationstid ligeledes fra det tidspunkt, hvor Sælger underrettes om driftsstoppet.

Reparationstid omfatter kun stilstandstid beroende på fejl i udstyr omfattet af denne aftale.

Driftsstabiliteten udregnes af Sælger for hver installation umiddelbart efter hvert driftskvartal og tilsendes Købers tekniske/kliniske kontaktperson jf. punkt 4.2. Som dokumentation benyttes servicerapporter, der skal udfyldes og underskrives af Køber og Sælger ved hvert driftsstop jf. punkt 22.6.

## Sælgers aflysning af planlagt vedligehold og service

Sælger skal i god tid og senest 2 uger inden planlagt vedligehold og planlagt service give Køber skriftlig besked om evt. aflysning.

Undlader Sælger, at give rettidig besked herom, skal Køber kompenseres for driftstab jf. punkt 20.3 for den nedetid, der var planlagt i forbindelse med vedligehold og service.

## Garanteret responstid

Sælger garanterer en on-site responstid på maksimalt 8 timer for sengevasker i afhjælpningsperioden.

Garanteret responstid forstås her som maksimal medgået tid indenfor åbningstiden (se punkt 21.1) fra servicekald til afhjælpning af kvalificeret servicetekniker er påbegyndt on-site.

Kan afhjælpning ske telefonisk eller via remote adgang vil fysisk tilstedeværelse on-site ikke være nødvendig.

Kan afhjælpning ikke ske telefonisk eller via remote adgang, medregnes den tid hvormed sådan fejlretning forgæves er forsøgt til den medgåede responstid.

Efter afhjælpningsperioden kan den garanterede responstid indgå som en valgfri komponent i en serviceaftale.

# Service

Serviceaftaler og vilkår er specificeret i Kontraktbilag 1 og 2. Såfremt Køber vælger at tiltræde en serviceaftale, kan dette ske i overensstemmelse med de i denne aftale anførte betingelser.

## Indgåelse af serviceaftale

Køber er ikke forpligtet til at tiltræde de tilbudte serviceaftaler efter endt afhjælpningsperiode, men kan frit vælge selv at foretage service.

De af Sælger tilbudte serviceaftaler kan tiltrædes når som helst, Køber måtte ønske det – dog senest 6 måneder efter afhjælpningsperiodens udløb.

Såfremt Køber på et senere tidspunkt ønsker at tegne serviceaftale på et højere eller lavere niveau, er Køber berettiget hertil. Ønsker Køber et højere serviceniveau er Køber berettiget hertil, efter at Sælger har foretaget et serviceeftersyn og udstyret herigennem er bragt up-to-date.

Køber har således mulighed for at tiltræde en serviceaftale på et højere niveau (også fra ingen serviceaftale til serviceaftale) når Sælger har haft mulighed for at gennemgå udstyret med henblik på test af og evt. udskiftning af komponenter mv., der ikke er omfattet af det lavere serviceniveau. Nødvendig udskiftning af komponenter betales af Køber.

De tilbudte servicevilkår gælder i op til 10 år og de aftalte priser kan indeksreguleres en gang årligt med den årlige udvikling i Danmarks Statistiks Nettoprisindeks. Første regulering kan ske ved afhjælpningsperiodens udløb med basis i afleveringstidspunktet.

## Driftsstabilitet / oppetid efter afhjælpningsperioden

Er der tegnet en serviceaftale med oppetidsgaranti, og foreligger der manglende driftsstabilitet, kan Køber rejse krav om betaling af bod.

Bod som kompensation for driftstab kan opgøres for hvert procentpoint den opgjorte driftsstabilitet over en 3 måneders periode er mindre end den garanterede driftsstabilitet jf. punkt 20.3, punkt 21.2 og punkt 21.3.

## Telefon support

Sælger skal yde vederlagsfri telefonsupport vedr. basal betjening samt indledende konstatering og identifikation af fejl, så længe det købte udstyr har brugsværdi for Køber, dog maksimalt 10 år.

Support til fejlretning og support til applikationer afregnes efter medgået tid, såfremt den ikke er indeholdt i den serviceaftale, Køber måtte have tegnet.

## Remote adgang

Sælger gives mulighed for Remote Adgang efter aftale med Kunden.

## Serviceorganisation og service efter tilkald

Sælger forpligter sig i hele udstyrets levetid (dog maksimalt 10 år) til at kunne yde den nødvendige service på specialistniveau også ved fratrædelse, sygdom eller andet længerevarende fravær blandt de specialister, der indgår i Sælgers service-setup.

Servicetilkald skal imødekommes af Sælger alle hverdage indenfor den oplyste åbningstid.

Nærmere vilkår fremgår af Sælgers tilbud.

## Servicerapport

Ved al service, reparation og vedligehold, tilkald eller ifølge serviceordning, udfylder Sælger en servicerapport, der tydeligt beskriver meldte fejl, reparationer, udskiftninger, reservedelsforbrug og kontrolmålinger.

Servicerapporter skal som minimum indeholde Købers System ID, dato og klokkeslæt for fejlmelding til Sælger, dato og tidspunkt for påbegyndt fejlretning remote og/eller on-site, fejlbeskrivelse, fejlens årsag, beskrivelse af fejlens afhjælpning samt dato og klokkeslæt for klarmelding til Køber.

Servicerapporten skal give dokumentation til hospitalets apparat-log-system og skal straks udleveres og/eller fremsendes elektronisk i fuld kopi til Købers tekniske kontaktperson eller en af denne bemyndiget person ved klarmelding efter hver fejl.

Sælger skal sikre sig Købers kvittering for modtagelse af servicerapporten.

Ovenstående bestemmelser finder også anvendelse i afhjælpningsperioden.

Servicerapporter fremsendes elektronisk til afdelingens kliniske kontaktperson.

Eventuel dokumentation af dansk lovgivning er overholdt (fx modtagekontrol, statuskontrol m.v.) skal ligeledes fremsendes.

## Serviceinformationer

Det forudsættes, at Køber i fuldt omfang, løbende og uopfordret, får adgang til alle relevante serviceinformationer i samme omfang som Sælgers egen serviceorganisation, herunder (men ikke begrænset til) evt. serviceinformationer genereret ved Sælgers brug af evt. servicesoftware.

# Reservedele

Sælger garanterer at kunne levere reservedele eller erstatningsdele i en 10 års periode regnet fra godkendt afleveringsforretning.

Sælger garanterer at kunne levere reservedele indenfor 48 timer (2 døgn) på Købers adresse, med mindre andet aftales ved den konkrete bestilling.

Sælger giver 12 måneders garanti på fabriksnye reservedele, der udskiftes efter afhjælpningsperiodens udløb.

## Reservedelsforsikring og -priser

Reservedelsforsikringer, priser og vilkår er specificeret i Kontraktbilag 2. Såfremt Køber vælger at tegne en reservedelsforsikring kan dette ske i overensstemmelse med de i denne aftale anførte betingelser.

En reservedelsforsikring er at forstå således, at Sælger stiller garanti for at udskifte en specifik reservedel uden vederlag hvis den pågældende reservedel skulle blive defekt – mod at Køber betaler Sælger en fast årlig forsikringspræmie herfor.

Montering skal være indeholdt i reservedelsforsikringer og -priser. Reservedele skal være leveret og påbegyndt monteret inden for den garanterede frist.

Hvis en funktionel enhed af udstyret består af identiske eller næsten identiske komponenter, der kan udskiftes enkeltvist, eller der indgår flere identiske eller næsten identiske funktionelle enheder i udstyret, som angivet i Kontraktbilag 2, omfatter reservedelsforsikringen herfor garanti for at udskifte enhver af de identiske eller næsten identiske komponenter, der indgår i enheden.

Hvis en reservedel, der (i henhold til Sælgers tilbud) er listet i Kontraktbilag 2, udgår og erstattes med en anden reservedel (andet varenummer etc.), skal reservedelsforsikringer og -priser for den oprindelige reservedel fortsat gælde for den nye reservedel.

De tilbudte reservedelsforsikringer, priser og vilkår gælder uændret i op til 10 år og kan prisreguleres en gang årligt med den årlige udvikling i Danmarks Statistiks Nettoprisindeks. Første regulering kan ske ved afhjælpningsperiodens udløb med basis i denne måned.

## Indgåelse af reservedelsforsikring

Køber har ret til, men er ikke forpligtet til at tiltræde de tilbudte reservedelsforsikringer og kan frit vælge at tegne en reservedelsforsikring på samtlige reservedele eller enkelte reservedele, ligesom det står Køber frit for at tegne 1-årige eller flerårige forsikringer.

De af Sælger tilbudte reservedelsforsikringer kan tiltrædes på de tilbudte vilkår når som helst Køber måtte ønske det - dog senest 6 måneder efter afhjælpningsperiodens udløb.

Ved enhver udskiftning efter afhjælpningsperiodens udløb af en defekt reservedel er Køber berettiget til at tiltræde en tilbudt reservedelsforsikring på den pågældende reservedel.

Såfremt Køber på et senere tidspunkt ønsker at tegne en reservedelsforsikring for flere eller færre reservedele, er Køber berettiget hertil. Ønsker Køber et højere niveau er Køber berettiget hertil efter at Sælger har foretaget et serviceeftersyn og udstyret efterfølgende er bragt ”up-to-date”.

Køber har således mulighed for at tegne en reservedelsforsikring på et højere niveau (også fra ingen reservedelsforsikring), når Sælger har haft mulighed for at gennemgå udstyret med henblik på test af og evt. udskiftning af komponenter mv., der ikke er omfattet af det lavere niveau for reservedelsforsikring. Nødvendig udskiftning af komponenter betales af Køber.

## Ansvar og risiko ved reservedele udenfor Købers adresse

Såfremt udstyret eller dele heraf befinder sig uden for Købers matrikel i forbindelse med reparationer, serviceeftersyn og lignende, bærer Sælger risikoen for udstyret. Dette gælder, uanset om reparationen foretages under garantien, som led i en serviceaftale eller efter regning.

# Software og licenser

Med samtlige leverancer, erhverver Køber fuld adgang og fuld brugsret til al integreret og supplerende software i hele udstyrets levetid. Ved supplerende software forstås software, som leveres sammen med udstyret, men ikke nødvendigvis er installeret på udstyr leveret af Sælger, for at udstyret kan opnå den ønskede funktionalitet hos Køber.

Sælger garanterer, at Køber har en evig og overdragelig brugsret til den faktisk leverede software, den tilhørende dokumentation samt senere ændringer.

Køber er berettiget til at foretage kopiering af software, herunder reserve- og sikkerhedskopiering, som er nødvendig for Købers brug, drift og sikkerhed.

Ejendomsretten, herunder ophavsretten til den leverede software, forbliver Sælgers.

## Service software mv.

Køber skal efter ønske have nødvendig og relevant adgang til nuværende såvel som fremtidige servicefunktionaliteter, herunder evt. servicesoftware, passwords og evt. hardwarekeys i hele udstyrets levetid, svarende til Sælgers/producentens egne serviceteknikere.

## Driftstabilitet ved software opdateringer

Sælger garanterer for driftstabilitet ved evt. løbende opdateringer af systemer (herunder 3. part systemer, f.eks. Windows).

## Ansvar for software licenser

Ansvaret for evt. løbende opdateringer af licenser påhviler Sælger.

## Software opdateringer og opgraderinger (fejl og sikkerhed)

Sælger er pligtig til at implementere alle opdateringer og opgraderinger, der bliver gjort kommercielt tilgængelige fra producenten med det formål at rette fejl eller forebygge sikkerhedsproblemer i den faktisk leverede software vederlagsfrit i hele udstyrets levetid, dog maksimalt 10 år.

 Sælger skal tilbyde implementering heraf senest 3 måneder efter officiel release.

## Software opdateringer og opgraderinger (myndigheds- og producentkrav)

Sælger forpligter sig til vederlagsfrit at implementere alle opdateringer og opgraderinger, som måtte følge af myndighedskrav, lovgivning og standarder indenfor anvendelsesområdet og/eller krav fra producent eller underleverandører som forudsætning for Købers fortsatte bevarelse af udstyrets funktionalitet og/eller servicegaranti i hele udstyrets levetid, dog maksimalt 10 år.

Sælger skal tilbyde implementering heraf senest 3 måneder efter officiel release.

## Software opgraderinger (nye funktionaliteter) i afhjælpningsperioden

Sælger skal tilbyde vederlagsfrit, at implementere alle opgraderinger af den leverede software som bliver gjort kommercielt tilgængelige i afhjælpningsperioden.

Køber er ikke forpligtet til at acceptere dette tilbud.

Ved opgraderinger forstås tiltag, der bliver gjort kommercielt tilgængelige fra producenten med det formål at tilføje nye eller forbedrede funktionaliteter til den leverede software.

Opgraderinger, der tillige indeholder fejlrettende elementer, har til formål at forebygge sikkerhedsproblemer ved eller følger af myndigheds- eller producentkrav til den leverede software, skal betragtes som opdateringer uanset Sælgers betegnelse herfor.

Sælger skal tilbyde implementering heraf senest 3 måneder efter officiel release.

## Software opgraderinger (nye funktionaliteter) efter afhjælpningsperioden

Ved afhjælpningsperiodens udløb kan Køber når som helst tilkøbe opgraderinger af software (nye funktionaliteter). Opgraderinger, der kræver udskiftning af hardware, er ikke omfattet heraf.

# Tredjemandsrettigheder

Sælger indestår for, at Sælgers ydelser ikke krænker andres rettigheder, herunder patenter eller ophavsrettigheder.

Rejser tredjemand krav mod en part med påstand om retskrænkelse, skal parten give den anden part skriftlig meddelelse herom. Sælger overtager herefter sagen og samtlige hermed forbundne omkostninger og er pligtig i enhver henseende at holde Køber skadesløs.

Foreligger der krænkelse af tredjemands ret, er Sælger pligtig for egen regning at skaffe Køber retten til fortsat at udnytte produktet eller at bringe krænkelsen til ophør ved at ændre eller erstatte produktet, således at det opfylder kravene efter denne aftale.

# Produktansvar og erstatningsansvar

Sælger er i overensstemmelse med dansk produktansvarslov og dansk rets almindelige regler ansvarlig overfor Køber for den skade, som leverancen eller Sælger påfører Købers ejendom og/eller personale. Ansvar for skade på Købers faste ejendom og løsøre er dog begrænset til DKK 10 mio. pr. skade. Begrænsningen gælder **ikke** for personskader.

Sælger er pligtig at holde Køber skadesløs for ethvert krav, herunder sagsomkostninger, som måtte blive rejst imod Køber af tredjemand, og som er forårsaget af fejl eller mangler ved leverancen, en produktskade eller Sælgers skadevoldende adfærd.

Rejses krav imod Køber begrundet i forhold omkring leverancen, er Sælger pligtig samtidig at lade sig sagsøge ved den domstol, som behandler erstatningskrav rejst mod Køber.

# Ophævelse ved Sælgers misligholdelse

I tilfælde af Sælgers væsentlige misligholdelse af den indgåede aftale forbeholder Køber sig efter forudgående skriftlig advarsel ret til med øjeblikkelig virkning at ophæve denne.

Følgende forhold anses for væsentlig misligholdelse, der berettiger Køber til straks at ophæve aftalen:

* Ibrugtagningsfristen grundet Sælgers forhold forsinkes med mere end 15 arbejdsdage, jf. punkt 19.6.
* Sælger og dennes produkter lever trods gentagen skriftlig reklamation fra Køber ikke op til de angivne kvalitetskrav i aftalen eller gældende offentlig regulering,
* Det leverede lever ikke op til Sælgers beskrivelse af hvorledes mindstekrav opfyldes jf. Kontraktbilag 1.
* Det leverede er i øvrigt behæftet med så omfattende og alvorlige mangler, at Køberen ikke med rimelighed kan udnytte dette, og Sælger enten erkender, at yderligere afhjælpning er udsigtsløs, eller forgæves har søgt at afhjælpe manglerne i mere end 21 arbejdsdage efter modtagelse af første reklamation over den pågældende mangel. En forudsætning for ophævelse er her, at Sælger har modtaget første reklamation inden for afhjælpningsperioden,
* Sælger misligholder trods gentagen skriftlig reklamation fra Køberen sine forpligtelser til afhjælpning,
* Udstyret lever ikke op til den krævede driftsstabilitet i sammenlagt 6 måneder under afhjælpningsperioden, og Sælger afhjælper ikke den underliggende mangel indenfor en af Køber fastsat rimelig frist,
* Hvis afhjælpningsperioden forlænges med samlet 6 måneder jf. bestemmelserne herom i punkt 20.3.
* Sælger undlader trods gentagen skriftlig reklamation fra Køberen at stille det til aftalens opfyldelse tilstrækkelige, kvalificerede og relevante personale til rådighed,
* Misligholdelse af serviceaftale, således at den garanterede driftsstabilitet og responstid ikke overholdes i en 6 måneders (løbende) periode,
* Misligholdelse af forpligtelser i forhold til reservedelsforsikring og responstid,
* Sælgers konkurs, betalingsstandsning, åbning af akkordforhandlinger eller væsentligt forringede økonomiske forhold i øvrigt, jf. dog konkurslovens kapitel 7,
* Sælgers ophør med den virksomhed, som aftalen vedrører, eller indtræden af andre omstændigheder, der bringer aftalens rette opfyldelse i alvorlig fare,
* Manglende produkt- og/eller erhvervsansvarsforsikring,
* Hvis Sælger gentagne gange ikke overholder den garanterede responstid og dermed – til gene for Købers patienter – gør det særligt byrdefuldt for Køber at afvikle produktionen på det pågældende udstyr,

Hæveretten berøres ikke af Købers ret til opkrævning af dagbod eller driftstabserstatning.

Hvis aftalen ophæves, skal Sælger straks tilbagebetale den fulde købesum uden fradrag for værdinedgang, brug eller andet, samt med tillæg af påløbne bodsbeløb. Køberen skal tilbagelevere det modtagne udstyr i den udstrækning og i den stand, hvori det findes hos Køberen. Sælger betaler demontering og transport.

Ved Sælgers misligholdelse af serviceforpligtelser og reservedelsforsikringer (såfremt disse er indgået) uden for afhjælpningsperioden gælder Købers hæveret alene Serviceaftale og reservedelsforsikringer og der vil alene være tale om tilbagebetaling af service og reservedels præmie for tegningsperioden, samt evt. erstatning for driftstab.

Køber er herudover berettiget til at kræve erstatning for det samlede driftstab fra ønsket ibrugtagningsdato til et nyt erstatningsudstyr er indkøbt, installeret og ibrugtaget. Købers driftstab opgøres iht. Punkt 19.7.

# Maksimering af ansvar

Sælgers samlede betaling af bod og erstatning for driftstab i henhold til denne aftale kan ikke overstige den samlede pris for leverancen, jf. punkt. 9. Hertil kommer dog tilbagebetaling af købesummen i tilfælde af ophævelse, jf. punkt 27.

Øvrig erstatning i henhold til denne aftale er begrænset til forsikringssummen, jf. punkt 33.

# Købers misligholdelse

Betaler Køber ikke købesummen eller dele heraf rettidigt, påløber der fra forfaldsdagen at regne rente i henhold til rentelovens bestemmelser, med mindre andet er aftalt.

Såfremt Køber ikke kan modtage leverancen på det aftalte tidspunkt, påhviler det Køber at meddele Sælger dette omgående. Ny leveringsdato skal straks herefter aftales skriftligt.

Meddeler Køber, at denne ikke kan modtage leverancen som planlagt senere end 14 kalenderdage før den fastsatte dato, er Sælger berettiget til at få godtgjort sine direkte dokumenterbare omkostninger, begrænset til: ekstra omkostninger til oplagring af udstyret, ekstra transportomkostninger for udstyr og personale, ekstra omkostninger til indkvartering og diæter.

Såfremt Købers forhold medfører udskydelse af leveringsdagen med mere end 12 måneder, er Sælger berettiget til at hæve aftalen.

Såfremt Sælger hæver aftalen, skal Køber erstatte Sælger dennes direkte tab. Indirekte tab, herunder driftstab eller tabt avance, erstattes ikke. Erstatningen kan ikke overstige den samlede pris for leverancen, jf. punkt. 9. Sælger skal tilbagebetale den del af købesummen, der er betalt med fradrag af eventuel erstatning. Køberen skal tilbagelevere eventuelt modtagne dele af udstyret.

# Flytning af udstyr / ændring af installationssted

Køber kan frit flytte det af denne aftale omfattede udstyr inden for Danmarks grænser, uden at fortabe retten til service, afhjælpning m.v.

Sælger skal dog underrettes senest 30 dage forud for en eventuel flytning med henblik på angivelse af de tekniske krav, som skal opfyldes i forbindelse hermed.

Tilsvarende kan Køber frem til 60 dage forud for leveringstidspunktet ændre det aftalte installationssted, jf. punkt 15.4, inden for egen Region.

Sælgers garantier vedr. adgangsforhold og installationsforhold i henhold til udbudsbetingelsernes punkt 4.3.1 bortfalder dog og ny tidsplan aftales.

Sælgers evt. kompensation jf. punkt 19.6 og punkt 29 beregnes dog under alle omstændigheder i forhold til den oprindeligt aftalte tidsplan.

# Sælgers overdragelse af forpligtelser og tilgodehavender

Sælger er eneansvarlig overfor Køber og hæfter for alle underleverandører samt alle underleverancer.

Sælger kan kun med Købers skriftlige samtykke helt eller delvis sætte en anden i sit sted. Sælger er berettiget til at anvende underleverandører, distributører eller -entreprenører, men ansvaret for korrekt opfyldelse af leverancen påhviler Sælger fuldt ud.

Sælger kan kun med Købers skriftlige samtykke helt eller delvis diskontere eller overdrage sit tilgodehavende til tredjemand.

Endvidere bærer Sælger det fulde ansvar for kontraktgenstanden indtil godkendt afleveringsforretning af den fulde leverance jf. punkt 19.

# Tavshedspligt

Sælger, dennes personale samt eventuelle underleverandører skal iagttage ubetinget tavshed med hensyn til oplysninger vedrørende Købers eller andres forhold, som kommer til deres kundskab i forbindelse med de i denne aftale omhandlede leverancer, tjenesteydelser m.v.

Tavshedspligten ophører ikke ved endt ansættelsesforhold eller aftaleudløb.

Tilsvarende er Køber underlagt tavshedspligt i henhold til gældende lovgivning.

Sælger må medtage Køber på sin referenceliste, men må derudover ikke uden Købers accept bruge Købers navn i markedsføringsøjemed.

# Forsikringsforhold

Sælger er i hele leverancens forventede levetid forpligtet til at opretholde en sædvanlig erhvervsansvars- og produktansvarsforsikring.

Erhvervsansvars- og produktansvarsforsikringens dækningsomfang skal være på minimum DKK 10 mio. pr. skade pr. år. Sælger skal på Købers anmodning godtgøre forsikringens eksistens og omfang.

# Sprog

Nærværende aftale og al kommunikation om aftaleforholdet, herunder afklaring af evt. efterfølgende juridiske forhold skal foregå på dansk, med mindre Køber eksplicit afgiver skriftligt samtykke om andet.

# Lovvalg og tvistigheder

For denne aftale gælder dansk ret.

Uoverensstemmelser i forbindelse med den indgåede aftale søges afgjort ved forhandling. Kan uoverensstemmelserne ikke afgøres ved forhandling, afgøres disse ved domstolene. Værneting vælges af Køber.

# Øvrige betingelser

Leverancerne skal ske under respekt af nationale og internationale love og regler vedrørende menneskerettigheder, arbejdstagerrettigheder, miljø og antikorruption, det vil sige:

* FN’s deklaration om menneskerettigheder
* ILO’s deklaration om arbejdstagerrettigheder
* Rio deklarationen om miljø og udvikling
* FN’s konvention mod korruption

Dette indebærer bl.a., at hverken Sælger eller dennes eventuelle underleverandør må benytte sig af konventionsstridig børne- og voksenarbejdskraft. Køber forbeholder sig ret til at kræve dokumentation herfor ved Købers eventuelle begrundede mistanke om overtrædelse heraf.

# Underskrifter

Denne aftale er udfærdiget i to enslydende eksemplarer, hvoraf Sælger og Køber er i besiddelse af et eksemplar hver.

|  |  |  |
| --- | --- | --- |
| **For Region Nordjylland** |  | **For Leverandøren** |
|  |  |  |
| Dato og Underskrift |  | Dato og Underskrift |
| Udbudskonsulent Nana Louw |  |  |
| Titel og navn på underskriver |  | Titel og navn på underskriver |
|  |  |  |